Raisionlahden venesatamaa lokakuussa 2010 kuvattuna M/S *Allure of the Seasin* kannelta.

**Raision venesatama** eli **Hahdenniemen venesatama** on Raision kaupungin Kaanaan kaupunginosassa Raisionlahden länsirannalla sijaitseva Lounais-Suomen suurin ja yksi Suomen suurimmista venesatamista. Venesataman omistaa Raision kaupunki ja venepaikkoja on yli 700, minkä lisäksi alueella on noin 600 talvisäilytyspaikkaa veneille. Raision venesatama on kotisatama ja vain muutama venepaikka on varattu vierailijoille.

Venesatamaan johtaa 2,4 metrin syvyinen veneväylä, joka erkanee Pernon telakalle johtavasta 9 metrin väylästä. Venesatama on myös suosittu tarkkailupaikka Raisionlahden toisella puolella sijaitsevaan Pernon telakan ja siellä rakennettavien suurten risteilyalusten näkemiseen.

Alueen palvelut ja yritykset
----------------------------

Satamassa toimii Neste Oilin polttoainejakelun veneasema ja sen yhteydessä 25-paikkainen kahvila. Vuodesta 2008 lähtien venesatamassa on ollut ravintolalaiva M/S *Bruno*, joka vaurioitui tulipalossa syksyllä 2011. Ravintolalaiva on avoinna vain kesäkaudella. Venesatamassa on myös septitankin imutyhjennysmahdollisuus, venetelakka ja muita veneilypalveluita.

Raisionlahden venesatama, taustalla Meyer Turku Oy:n telakka. 
Keväällä 2014 Fiskars siirsi sataman alueelle Buster-veneiden hallinnon, markkinoinnin ja tuotekehityksen. Alueella toimii myös merenkulun, ajoneuvojen sekä teollisuuden sähkölaitteisiin erikoistunut Mastervolt sekä venetarvikeliike Raisionranta. Keväällä 2015 alueelle perustettiin Busterin ensimmäinen konseptimyymälä, Buster Store.

Historia
--------

Kun Raision kunta sai Hahdenniemen tilan ranta-alueet omistukseensa vuonna 1963, se aloitti venesataman rakentamisen alueelle. Aluksi venesatamassa oli yksi iso laituri ja noin 25 venepaikkaa sekä mattolaituri.

Yleissuunnitelma venesatamasta tehtiin 1980-luvulla ja vuonna 1989 valmistui diplomityö rantapaviljongista ja meriuimalasta. Veneiden talvisäilytysalueen kehittämisestä tehtiin suunnitelma 2000-l. ensimmäisellä vuosikymmenellä, ja se toteutettiinkin. Alueen kehittämistä varten se kuuluu vuosien 2011–2013 aikana Raision kaupungin kaavoitusohjelman aluerakenneselvitykseen.

Lähteet
-------

1. 1 2 3 4  Hokkinen, Lauri: "Raision venesatama", *Rengastietä Turun saaristoon*, s. 65. Raisio: Abonisos, 2009. ISBN 978-952-92-5100-1.
2. 1 2 3 4  Hahdenniemessä oli aluksi 25 venepaikkaa *rannikkoseutu.fi*.  27.4.2011. Raisio:  Suomen Paikallissanomat Oy.  Arkistoitu 5.3.2016. Viitattu 10.1.2012.
3. ↑  Nikula, Paula: Veneiden kuljetus johti pientelakan syntyyn *kauppalehti.fi*.  7.7.2000. Kauppalehti Oy. Viitattu 10.1.2012. [vanhentunut linkki]
4. ↑  Alueiden käyttö: (pdf) (s. 88) *Naantalin jalostamon laajennushanke – Ympäristövaikutusten arviointiselostus*.  5.9.2008. Pöyry Environment Oy. Viitattu 10.1.2012.
5. ↑  Futura-myyntipiste Raisio Hahdenniemi *neste.fi*. Neste Markkinointi Oy. Viitattu 10.1.2012.
6. ↑  Aalto, Liisa: Kodikasta tunnelmaa kesäkahviloissa *rannikkoseutu.fi*.  23.6.2010. Raisio:  Suomen Paikallissanomat Oy.  Arkistoitu 29.5.2014. Viitattu 10.1.2012.
7. ↑  Koski, Joni: Brunon tuhotyöstä 150 000 euron tappiot *rannikkoseutu.fi*.  28.9.2011. Raisio:  Suomen Paikallissanomat Oy.  Arkistoitu 29.5.2014. Viitattu 10.1.2012.
8. ↑  BrunoCruisers - Ravintolalaiva Bruno *www.brunocruisers.fi*. Viitattu 26.10.2015.
9. ↑  Venesatama *raisio.fi*. Raision kaupunki.  Arkistoitu 24.9.2015. Viitattu 10.1.2012.
10. ↑  Rannikkoseutu | Buster Boats toi Raisioon viisitoista työpaikkaa *www.rannikkoseutu.fi*.  Arkistoitu 4.3.2016. Viitattu 26.10.2015.
11. ↑  Busterin ensimmäinen konseptimyymälä avataan Raisioon - Venelehti.fi *Venelehti.fi*. Viitattu 26.10.2015. fi-FI
12. ↑  Koivisto, Altti: *Kotiseutuoppia raisiolaisittain*, s. 98. Raision kaupungin kulttuuritoimi, 2004.
13. ↑  Raision venesatamaa kehitetään.  *Kaupunkiuutiset*, 28.9.2011.  ML-Mediat Oy. Artikkelin verkkoversio. Viitattu 10.1.2012.

Aiheesta muualla
----------------

* Tukia, Anneli: Raision asuntomessuille houkutellaan veneilijöitä – Katteluksen messualueelle pääsee muutenkin kuin autolla *hs.fi*.  7.3.1997. Helsinki:  Sanoma News Oy. Viitattu 10.1.2012.